भगवान की लीलाएं किसी से छिपी नहीं इनकी हर लीला के पीछे अनेक रहस्य
बिष्टुपुरगुजराती सनातन समाज परिसर में चल रहे श्रीनाथ चरित्रमृत कथा का समापन शुक्रवार को हो गया। अंतिम दिन श्री वल्लभाचार्य पूज्यपाद गोस्वामी 108 श्रीव्रजराज कुमार ने कहा श्रीनाथजी की कथा कभी समाप्त नहीं होती है, क्योंकि भगवान की लीलाएं किसी से छिपी नहीं हैं और इनकी हर लीला में अनेक रहस्य छिपे हैं। अंत में उन्होंने मनमोहक भजनों की प्रस्तुति दी।
समाज के लोगों ने वल्लभाचार्य पूज्यपाद गोस्वामी 108 श्रीव्रजराज कुमार को सम्मानित किया। श्रीनाथजी के श्रीध्वजाजी के दर्शन करने के लिए शुक्रवार को परिसर में वैष्णव समाज के लोगों की दिनभर कतार लगी रही। सुबह आठ बजे मंगल दर्शन हुआ। सुबह 10 बजे शृंगार दर्शन हुआ। सुबह 11.30 बजे से मनोरथ दर्शन हुआ, जो 12.30 बजे तक चला। शाम पांच बजे भोग आरती हुई। प्रवक्ता जयेश अमीन ने बताया कि श्रीनाथजी की वापसी पांच मार्च को होगी।
बिष्टुपुर स्थित गुजराती सनातन समाज परिसर में श्री वल्लभाचार्य का प्रवचन सुनते श्रद्धालु।
जमशेदपुर| रेलवेलोको कॉलोनी में आयोजित शतचंडी यज्ञ सह प्राण प्रतिष्ठा समारोह के छठे दिन शुक्रवार को कन्या पूजा हुई। देवी को प्रसन्न करने के लिए हर दिन कन्या पूजा की जा रही है। इससे पूर्व सुबह छह बजे गणपति हवन से अनुष्ठान की शुरुआत हुई। शाम पांच बजे श्रीचक्रार्चना, चंडी हवन, सुहासिनी पूजा, मूलमंत्र हवन और फिर कुमकुम पूजा की गई। कुमकुम पूजा में बड़ी संख्या में महिलाएं शामिल हुईं। वेदाचार्य के प्रसाद शर्मा उमा महेश्वर शर्मा के नेतृत्व में सभी अनुष्ठान हुए। इससे पूर्व बुजुर्ग महिलाओं से सदा सुहागिन रहने का आशीर्वाद लिया।
hin_Deva hin_Deva hin_Deva awa_Deva hin_Deva